OpenLLM-France/wikimedia huggingface dataset:
# Estació d'Anglesola

Mapa sinòptic línia RL3 :
Mapa sinòptic línia RL4 :
Anglesola és una estació ferroviària propietat d'adif situada al sud de la població d'Anglesola a la comarca de l'Urgell. L'estació es troba a la línia Barcelona-Manresa-Lleida entre les estacions de Tàrrega i Bellpuig i hi tenen parada trens de la línia R12 dels serveis regionals de Rodalies de Catalunya, operat per Renfe Operadora.
Al passat, l'estació va disposar de diverses vies més una àrea de mercaderies, però ara només és un baixador amb sola via i andana. L'antic edifici de l'estació és en estat ruïnós.
Aquesta estació de la «Línia de Manresa» (o Saragossa) va entrar en funcionament l'any 1860 quan va entrar en servei el tram construït per la Companyia del Ferrocarril de Saragossa a Barcelona entre Manresa (1859) i Lleida. El 12 de gener de 1934 es va produir un xoc de trens a la sortida de l'estació, entre un comboi mixt de passatgers i un altre que transportava bestiar. El 1981 s'instal·lava catenària per l'electrificació del tram entre Manresa i Lleida.
L'any 2016 va registrar l'entrada de 2.000 passatgers.

## Serveis ferroviaris

Rodalia de Lleida :
| Procedència/Destinació | < | Línia | > | Procedència/Destinació |
| Lleida Pirineus | Bellpuig | | Tàrrega | Cervera |
| Lleida Pirineus | Bellpuig | | Tàrrega | Terrassa Estació del Nord |

## Referències

* ↑ «Anglesola». Adif. [Consulta: 7 octubre 2022].
* ↑ «Anglesola». trenscat.cat. [Consulta: juny 2016].
* ↑ «Línia R12». Rodalies.gencat.cat. Rodalies de Catalunya.
* ↑ «Xoc de trens a Anglesola». La Vanguardia. [Consulta: 7 octubre 2022].
* ↑ «XC04.Línia Barcelona - Manresa - Lleida - Aragó». trenscat.cat. [Consulta: 7 octubre 2022].
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].

## Vegeu també

* Llista d'estacions d'Adif a Catalunya
* Xarxa ferroviària de Catalunya
# Riques i famoses

Riques i famoses (títol original: Rich and Famous) és una pel·lícula estatunidenca dirigida per George Cukor, estrenada el 1981.

## Argument

El 1959, Merry Noel deixa el Smith College i es casa amb Doug Blake. Li diu adéu a Liz Hamilton, la seva millor amiga que estava igualment enamorada de Doug. Passen deu anys. El 1969, Liz, esdevinguda famosa novel·lista, torna a veure els esposos Blake a Malibu: Merry ha escrit un llibre i, intentant publicar-lo, sotmet el seu projecte a Liz...

## Repartiment

* Jacqueline Bisset: Liz Hamilton
* Candice Bergen: Merry Noel Blake
* David Selby: Doug Blake
* Hart Bochner: Chris Adams
* Steven Hill: Jules Levi
* Meg Ryan: Debby als 18 anys
* Matt Lattanzi: Jim
* Daniel Faraldo: Ginger Trinidad
* Nicole Eggert: Debby als 8 anys
* Joe Maross: Martin Fornam
* Kres Mersky: Judy Heller
* Cloyce Morrow: Martha Antilles
* Cheryl Robinson: La veu d'UCLA
* Roger Vadim: Un convidat de la festa a Malibu
* Ray Bradbury, Nina Foch: Convidats al còctel literari

## Al voltant de la pel·lícula

A la seva última realització, George Cukor (mort el 1983) dirigeix Jacqueline Bisset i Candice Bergen amb el seu talent habitual: durant la seva llarga carrera, s'havia forjat una reputació, justificada, de gran director d'actrius (Katharine Hepburn, Greta Garbo, Joan Crawford…). Riques i famoses és el remake de L'impossible amor (1943) de Vincent Sherman.

## Referències

* ↑ «Rich and Famous». The New York Times.
# Ron dona error

Ron dona error (originalment en anglès, Ron's Gone Wrong) és una pel·lícula de comèdia i de ciència-ficció animada per ordinador del 2021, dirigida per Sarah Smith i Jean-Philippe Vine, codirigida per Octavio E. Rodriguez, produïda per Julie Lockhart i Lara Breay, i escrita per Peter Baynham i la mateixa Smith. Ha estat doblada al català. La versió original de la pel·lícula compta amb la veu de Jack Dylan Grazer com a Barney, un estudiant de secundària socialment incòmode que es fa amic d'un robot defectuós que anomena Ron, amb la veu de Zach Galifianakis. Barney ha de trobar una manera de protegir en Ron, que es troba en perill pels empleats de l'empresa. Altres veus inclouen Ed Helms, Justice Smith, Rob Delaney, Kylie Cantrall, Ricardo Hurtado i Olivia Colman.
Ron dona error és el primer llargmetratge de Locksmith Animation, així com el primer totalment animat produït per TSG Entertainment. L'animació i la veu de la pel·lícula es van fer de forma remota durant la pandèmia de la COVID-19.
La pel·lícula es va projectar per primer cop al Festival de Cinema de Londres el 9 d'octubre de 2021, i es va estrenar en cinemes al Regne Unit el 15 d'octubre de 2021 i als Estats Units el 22 d'octubre de 2021. La pel·lícula havia de ser distribuïda originalment per Paramount Pictures sota el segell Paramount Animation, però va fer-ho amb 20th Century Studios. Ron dona error és el primer llargmetratge d'animació de 20th Century Animation que s'estrena a les sales des del tancament de Blue Sky Studios el 10 d'abril de 2021, així com la primera pel·lícula d'animació que s'estrena a les sales amb el nom de 20th Century Studios. La cinta ha recaptat 60,4 milions de dòlars a tot el món i ha rebut comentaris generalment positius per part de la crítica.

## Referències

* ↑ «Exclusive: Locksmith & 20th Century Debut 'Ron's Gone Wrong' Imagery». Animation Magazine, 26-01-2021 [Consulta: 18 abril 2021].
* ↑ «Ron dona error». Cinema en Català. [Consulta: 19 febrer 2022].
* ↑ «Warner Signs Multi-Picture Deal With Elisabeth Murdoch's Locksmith Animation» (en anglès). Variety, 31-10-2019 [Consulta: 1r novembre 2019].

## Enllaços externs

* Ron dona error - Lloc web oficial
* Ron dona error a Goita què fan, ara!
# Segrestant la senyoreta Tingle

Segrestant la senyoreta Tingle (títol original: Teaching Mrs. Tingle) és una pel·lícula estatunidenca dirigida per Kevin William, estrenada el 1999. Ha estat doblada al català.

## Argument

Una professor, Mrs. Tingle, terroritza els alumnes de Grandsboro High. A Leigh Ann Watson li cal la nota màxima en història. Acusada de fer trampes amb dos dels seus amics, han de provar la seva innocència i ser més astuts que el seu professor.

## Repartiment

* Helen Mirren: Mrs. Eve Tingle
* Katie Holmes: Leigh Ann Watson
* Barry Watson: Luke Churner
* Marisa Coughlan: Jo Lynn Jordan
* Liz Stauber: Trudie Tucker
* Jeffrey Tambor: Entrenador 'Spanky' Wenchell
* Michael McKean: Principal Potter
* Molly Ringwald: Srta. Banks
* Vivica A. Fox: Srta. Gold
* John Patrick White: Brian Berry
* Robert Gant: Professor

## Rebuda

El film ha estat un fracàs comercial, informant aproximadament 14,651 milions dee dòlars al box-office mundial, del quals 8,951 a Amèrica del Nord, per a un pressupost de 13 milions.
Ha rebut una acollida de crítica desfavorable, recollint un 19 % de crítiques positives, amb una nota mitjana de 4/10 i sobre la base de 69 crítiques recollides, en el lloc Rotten Tomatoes. A Metacritic, obté un resultat de 35/100 sobre la base de 32 crítiques recollides.
"Sincer retroexercici de catarsi teen, prenyat d'humor cruel. Per a amants de la comèdia intel·ligent i malvada. El millor; els interpretacions de Mirren i l'espectacular Coughlan. No se la perdi"
És deixa veure només per un element: el personatge de Miss Tingle, una reencarnació dels nostres dimonis estudiantils, magníficament interpretada per Helen Mirren

## Nominacions

* 2000: Premis Saturn, categoria Millor film de terror
* 2000: MTV Movie Award, categoria Millor petó entre Katie Holmes i Barry Watson
* 2000: Premis Teen Choice

## Al voltant de la pel·lícula

* L'any 1997, Jack Bender ha adaptat la novel·la de Lois Duncan Killing Mr. Griffin sota forma de telefilm, amb el títol Killing Mr. Griffin.
* Inicialment el film havia de titular-se Killing Mrs. Tingle, però va canviar per Teaching Mrs. Tingle després dels esdeveniments de la Massacre de Columbine
* A Alemanya, el títol Tötet Mrs. Tingle (Kill Mrs. Tingle) també va ser reemplaçat per Mrs. Tingle (Save Mrs. Tingle) a causa d'un incident similar a la Massacre de Columbine.
* Mrs. Tingle va ser parodiada a Scary Movie.

## Referències

* ↑ «Segrestant la senyoreta Tingle». esadir.cat.
* ↑ Maslin, Janet «FILM REVIEW; Everyone Gets an A in the Dark Ages» (en anglès). The New York Times, 20-08-1999. ISSN: 0362-4331.
* ↑ «Teaching Mrs. Tingle» (en anglès). [Consulta: 26 març 2018].
* 1 2 «Teaching Mrs. Tingle». [Consulta: 26 març 2018].
* ↑ Trashorras, Antonio «Secuestrando a la Srta. Tingle». Fotogramas.
* ↑ Torreiro, M. «Secuestrando a la Srta. Tingle». El País.
* ↑ «Anècdotes» (en anglès). [Consulta: 26 març 2018].

## Enllaços externs

* Segrestant la senyoreta Tingle a Goita què fan, ara!
# Sant Pèire dels Camps

Sant Pèire dels Camps (en francès Saint-Pierre-des-Champs) és un municipi francès situat al departament de l'Aude i a la regió d'Occitània.
# Short Cut to Hell

Short Cut to Hell és una pel·lícula de cinema negre estatunidenca de 1957, filmada en VistaVision en blanc i negre, protagonitzada per Robert Ivers i Georgann Johnson. La pel·lícula és l'únic intent de direcció del famós actor James Cagney.
Short Cut to Hell és un remake de la pel·lícula de 1941 d'Alan Ladd This Gun for Hire, que al seu torn estava basada en la novel·la de Graham Greene de 1936 A Gun for Sale.

## Argument

El sicari professional Kyle Niles (Ivers) és contractat per cometre dos assassinats i, després, el seu patró Bahrwell (Aubuchon) el traïciona. Buscant venjança, Kyle segresta la cantant Glory Hamilton (Johnson), la xicota del detectiu de policia encarregat de la seva persecució (Bishop). Kyle finalment és capaç d'equilibrar-se amb Bahrwell i, en el procés, revela el seu costat "bo" durant molt de temps.

## Repartiment

* Robert Ivers com a Kyle Niles
* Georgann Johnson com a Glory Hamilton
* William Bishop com el sergent Stan Lowery
* Jacques Aubuchon com a Bahrwell
* Peter Baldwin com a Carl Adams
* Yvette Vickers com a Daisy
* Murvyn Vye com a Nichols
* Richard Hale com a AT

## Referències

* ↑ Short Cut to Hell a Catàleg de l'American Film Institute (anglès).
* ↑ Short Cut to Hell a Variety

## Enllaços externs

* Short Cut to Hell a YouTube
# Si decideixo quedar-me

Si decideixo quedar-me (originalment en anglès, If I Stay) és una pel·lícula de drama romàntic adolescent estatunidenca del 2014 dirigida per R. J. Cutler i basada en la novel·la homònima del 2009 de Gayle Forman.
La pel·lícula és protagonitzada per Chloë Grace Moretz, Mireille Enos, Joshua Leonard i Stacy Keach. Es va publicar el 22 d'agost de 2014 i va recaptar 78,9 milions de dòlars a tot el món. El 16 de juliol de 2021, TV3 va estrenar la versió doblada en català.

## Sinopsi

La Mia Hall es pensava que la decisió més difícil que hauria d'afrontar a la vida seria si fer realitat els seus somnis musicals al prestigiós conservatori Juilliard de Nova York o seguir un altre camí amb el seu xicot Adam, cantant del grup Willamette Stone. Però el que hauria d'haver estat un simple trajecte amb cotxe amb la seva família canvia en un instant, tenen un terrible accident i, de cop i volta, la seva vida penja d'un fil. Atrapada entre la vida i la mort durant un dia molt revelador, la Mia haurà de treure les forces d'on sigui i prendre una decisió transcendental.

## Repartiment

* Chloë Grace Moretz com a Mia Hall
* Jamie Blackley com a Adam Wilde
* Mireille Enos com a Kat Hall
* Joshua Leonard com a Denny Hall
* Stacy Keach com a George Hall
* Aisha Hinds com la infermera Ramirez
* Lauren Lee Smith com a Willow
* Liana Liberato com a Kim Schein
* Aliyah O'Brien com a tècnica d'emergències mèdiques
* Jakob Davies com a Teddy Hall

## Referències

* ↑ «Chloe Moretz to Lead Young Adult Adaptation 'If I Stay' from R.J. Cutler». Firstshowing.net, 24-01-2013.
* ↑ Wilkinson, Amy. «Dakota Fanning Will Not Star In 'If I Stay'». Hollywood Crush, 09-12-2010. Arxivat de l'original el 6 desembre 2013.
* ↑ «If I Stay (2014) - Box Office Mojo».
* ↑ «Si decideixo quedar-me». ésAdir. [Consulta: 24 abril 2022].

## Enllaços externs

* Lloc web oficial arxivat
# 21 (pel·lícula)

21 és una pel·lícula estatunidenca de Robert Luketic estrenada el 2008.

## Argument

Basada en el llibre de Ben Mezrich, "Bringing Down The House" narra la història real d'un grup d'estudiants del MIT (Institut Tecnològic de Massachusetts) que decideixen utilitzar el seu talent i intel·ligència per guanyar quantitats ingents de diners fent trampes jugant al blackjack.

## Repartiment

* Jim Sturgess: Ben Campbell, basat en Jeff Ma
* Colin Angle: Professor Hanes
* Kevin Spacey:Mickey Rosa
* Kate Bosworth: Jill Taylor, basat en un empleat de Griffin Investigacions
* Laurence Fishburne: Cole Williams
* Aaron Yoo: Choi
* Liza Lapira: Kianna
* Josh Gad: Miles Connolly
* Sam Golzari: Cam Kazazi, estudiant del Massachusetts Institute of Technology
* Jacob Pitts: Fisher, basat en Mike Aponte
* Jack McGee: Terry
* Roger Dillingham, Jr.: Head Bouncer
* Jack Gilpin: Bob Phillips

## Banda Sonora original

La banda sonora oficial de la pel·lícula va sortir al mateix temps que la pel·lícula.
* The Rolling Stones - "You Can't Always Get What You Want" (Remix per Soulwax) (6:07)
* MGMT - "Time to Pretend" (Super Clean Version) (4:20)
* LCD Soundsystem - "Big Ideas" (5:41)
* D. Sardy amb Liela Moss - "Giant" (3:42)
* Amon Tobin - "Always" (3:38)
* Peter Bjorn and John - "Young Folks" (4:37)
* Junkie XL amb Electrocute - "Mad Pursuit" (4:16)
* Get Shakes - "Sister Self Doubt" (4:22)
* The Aliens - "I Am The Unknown" (5:27)
* Rihanna - "Shut Up and Drive" (3:34)
* Knivez Out - "Alright" (3:31)
* Domino - "Tropical Moonlight" (3:28)
* Unkle - "Hold My Hand" (4:58)
* Mark Ronson amb Kasabian - "L.S.F. (Lost Souls Forever)" (3:32)
* Broadcast - "Tender Buttons" (2:51)
* The Octopus Project - "Music is Happiness" (3:39)

## Referències

* ↑ Argument de "21 Blackjack" a Ya no me aburro más (castellà)
* ↑ «Jeff Ma Gets 21- Life Experiences» (en anglès). Arxivat de l'original el 2008-06-25. [Consulta: 3 juny 2010].

## Enllaços externs

* Lloc oficial (anglès)
# The Glass Bottom Boat

The Glass Bottom Boat és una pel·lícula estatunidenca de Frank Tashlin, estrenada el 1966.

## Argument

Una escriptora (Doris Day) és contractada per un científic per escriure la seva biografia, però per una sèrie d'estranyes circumstàncies és confosa amb una espia soviètica, cosa que provocarà còmiques situacions.
Frank Tashlin va dirigir aquesta divertida pel·lícula com si fossin dibuixos animats, destacant cada desastre que es provoca al pitjar un botó i jugant amb els detalls de disfresses d'espies.

## Repartiment

* Doris Day: Jennifer Nelson
* Rod Taylor: Bruce Templeton
* Arthur Godfrey: Axel Nordstrom
* John McGiver: Ralph Goodwin
* Paul Lynde: Homer Cripps
* Edward Andrews: General Wallace Bleecker
* Eric Fleming: Edgar Hill
* Dom DeLuise: Julius Pritter
* Elisabeth Fraser: Nina Bailey
* Dick Martin: Zack Molloy
* George Tobias: Norman Fenimore
* Alice Pearce: Mabel Fenimore
* Ellen Corby: Anna Miller
* Dee J. Thompson: Donna
* Robert Vaughn: Napoleon Solo (no surt als crèdits)

## Referències

* ↑ «The Glass Bottom Boat». The New York Times.
# The Man Who Wasn't There

The Man Who Wasn't There és la 9a pel·lícula dels germans Coen, estrenada el 2001.
Aquell mateix any, la pel·lícula va rebre el premi de l'escenificació al Festival de Canes, exæquo amb Mulholland Drive de David Lynch.

## Argument

Califòrnia, 1949. Ed Crane, «segona butaca» en una perruqueria, és un ésser rosegat per l'avorriment. La seva dona l'enganya amb el seu patró, i decideix fer cantar aquest. Els diners obtinguts li permetrien reiniciar la seva vida gràcies a una associació feta amb un viatjant de comerç. Però les coses van malament quan l'amant s'adona que és Ed que ho fa cantar...

## Repartiment

* Billy Bob Thornton: Ed Crane
* Frances McDormand: Doris Crane
* Michael Badalucco: Frank Raffo
* James Gandolfini: Dave «Big Dave» Brewster
* Katherine Borowitz: Ann Nirdlinger
* Jon Polito: Creighton Tolliver
* Scarlett Johansson: Rachael «Birdy» Abundas
* Richard Jenkins: Walter Abundas
* Tony Shalhoub: Freddy Riedenschneider
* Christopher Kriesa: Persky
* Brian Haley: Pete Krebs
* Jack McGee: Burns

## Premis i nominacions
### Premis

* BAFTA a la millor fotografia per Roger Deakins
* Millor direcció al Festival Internacional de Cinema de Canes per Joel Coen

### Nominacions

* Oscar a la millor fotografia per Roger Deakins (2002)
* Globus d'Or a la millor pel·lícula dramàtica
* Globus d'Or al millor actor dramàtic per Billy Bob Thornton
* Globus d'Or al millor guió per Joel Coen i Ethan Coen
* César a la millor pel·lícula estrangera (2001)

## Al voltant de la pel·lícula

* La pel·lícula és en blanc i negre, cosa que subratlla els contrasts i ret homenatge al cinema negre dels anys 1940. Els productors van exigir que existís una versió en color destinada al mercat vídeo.
* Per a aquesta pel·lícula, els germans Coen s'han inspirat igualment en el treball de James Cain.
* Per a Joel Coen, la idea inicial ve d'una escena de la 5a pel·lícula dels germans Coen, El gran salt (1994): l'escena passa a una perruqueria on hi havia un cartell presentant talls de cabell dels anys 40. Els dos germans han començat llavors a imaginar una història al voltant d'un perruquer que hauria pogut realitzar aquests talls.
* La història de la pel·lícula es desenvolupa a la ciutat de Santa Rosa a Califòrnia, el mateix lloc on se situava l'acció de The Darkness of a Doubt d'Alfred Hitchcock.
* L'hotel on s'allotja Creighton Tolliver es diu «Hobert Arms». Un hotel portava el mateix nom a The Big Sleep de Howard Hawks 1946.
* El nom del personatge interpretat per Tony Shalhoub, Riedenschneider, és una referència al personatge interpretat per Sam Jaffe a Quan la ciutat dorm de John Huston (1950).
* La pel·lícula s'inspira en el llibre L'estranger, d'Albert Camus.

## Referències

* ↑ Nominacions i premis, a IMDb (anglès)
* ↑ The New York Times. The Man who wasn't There (en anglès). The New York Times.
# Cadena de favors

Cadena de favors (títol original en anglès, Pay It Forward) és una pel·lícula estatunidenca del 2000, dirigida per Mimi Leder. Protagonitzada per Haley Joel Osment, Kevin Spacey, Helen Hunt i Jon Bon Jovi en els papers principals. Basada en la novel·la homònima de Catherine Ryan Hyde. Ha estat traduïda al català.
Guardonada amb el Premi Blockbuster Entertainment de Blockbuster Inc, l'actor secundari favorit, gènere drama/romanç.

## Argument

Eugene, un professor de ciències socials de 7é grau amb marques de cremades a la cara, decideix assignar als seus estudiants la tasca de buscar mètodes per millorar el món, almenys a la comunitat que els envolta. Trevor pren molt seriosament la proposta del seu professor i inventa un sistema molt fàcil: la seva idea consisteix a ajudar a tres persones en alguna cosa que no podrien aconseguir per si mateixos, i en lloc que el favor li sigui retornat a un, cadascuna d'aquestes tres persones han d'ajudar a tres persones i així successivament. Per a sorpresa de tots, la desinteressada proposta causa furor entre la gent.

## Referències

* ↑ «"Cadena de favors"». Corporació Catalana de Mitjans Audiovisuals, 20-07-2017. [Consulta: 25 juny 2017].
* ↑ Scott, A. O. «FILM REVIEW; What Goes Around Comes Around? Doing Good Deeds in a Bad World» (en anglès). The New York Times, 20-10-2000. ISSN: 0362-4331.
# Castèlverdun

Castèlverdun (francès Château-Verdun) és un municipi francès situat al departament de l'Arieja i a la regió d'Occitània.

## Referències

* ↑ Toponímia occitana
# Trial (pel·lícula)

Trial és una pel·lícula estatunidenca dirigida per Mark Robson, estrenada l'any 1955.

## Argument

Un noi mexicà és acusat de violació i assassinat. De la seva defensa s'ocupa un advocat jove i inexpert que haurà de demostrar la innocència del noi enfront d'una agitada comunitat que el considera culpable per endavant.

## Premis

1955: Nominada a l'Oscar al millor actor secundari (Arthur Kennedy) 1955: Globus d'Or al millor actor secundari (Arthur Kennedy)

## Repartiment

* Glenn Ford: David Blake
* Dorothy McGuire: Abbe Nyle
* Arthur Kennedy: Bernard 'Barney' Castle
* John Hodiak: Fiscal John J. 'Jack' Armstrong
* Katy Jurado: Mrs. Consuela Chavez
* Rafael Campos: Angel Chavez
* Juano Hernandez: Jutge Theodore 'Ted' Motley
* Robert Middleton: Xèrif A. A. 'Fats' Sanders
* John Hoyt: Ralph Castillo
* Paul Guilfoyle: Cap Grant
* Elisha Cook Jr.: Finn
* Ann Lee: Gail Wiltse
* Whit Bissell: Sam Wiltse
* Richard Gaines: Dr. Johannes Albert Schacter
* Frank Ferguson: Kiley
* Barry Kelley: Jim Brackett

## Referències

* ↑ The Eddie Mannix Ledger. Margaret Herrick Library, Center for Motion Picture Study.
* ↑ «Trial». ‘‘The New York Times'’.
# Gorbit

Gorbit (francès Gourbit) és un municipi francès situat al departament de l'Arieja i a la regió d'Occitània.

## Referències

* ↑ Toponímia occitana
# La parella de l'any

La parella de l'any (títol original: America's Sweethearts) és una pel·lícula estatunidenca dirigida per Joe Roth, estrenada l'any 2001. Ha estat doblada al català

## Argument

Gwen Harrison (Catherine Zeta-Jones), una famosa i insuportable estrella de Hollywood i Eddie Thomas, (John Cusack), un altre actor famós, desenganyat del món del cinema, són la parella estrella de Hollywood a punt de divorciar-se. Per promoure el seu últim film, Lee Phillips té com a missió reconciliar-los. Demana a la germana de Gwen, Kiki (Julia Roberts), d'ajudar-la.

## Repartiment

* Julia Roberts: Kiki Harrison
* Billy Crystal: Lee Phillips
* Catherine Zeta-Jones: Gwen Harrison
* John Cusack: Eddie Thomas
* Hank Azaria: Hector
* Stanley Tucci: Dave Kingman
* Christopher Walken: Hal Weidmann
* Alan Arkin: Guia
* Seth Green: Danny Wax
* Rainn Wilson: Dave O'Hanlon
* Larry King: ell mateix
* Steve Pink: el xofer de la limusina
* Marty Belafsky: l'agent de seguretat

## Crítica

* "Amable cinta"

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > La parella de l'any». [Consulta: 26 juny 2018].
* ↑ Scott, A. O. «FILM REVIEW; A Celebrity Couple and the Emptiness of It All» (en anglès). The New York Times.
* ↑ Morales, Fernando «America's Sweethearts». El País.
# Les noies dels cupons

Les noies dels cupons (títol original en anglès, Queenpins) és una pel·lícula de comèdia estatunidenca del 2021 escrita i dirigida per Aron Gaudet i Gita Pullapilly. És protagonitzada per Kristen Bell, Kirby Howell-Baptiste, Paul Walter Hauser, Bebe Rexha i Vince Vaughn. Ben Stiller exerceix de productor executiu sota la seva productora Red Hour Productions. S'ha subtitulat al català.
Es va estrenar en una selecció de cinemes dels Estats Units a través de Cinemark el 10 de setembre de 2021 i a la plataforma Paramount+ el 30 de setembre del mateix anys. La pel·lícula va rebre crítiques en diversos sentits.
La pel·lícula està basada en la història de Robin Ramirez, Amiko (Amy) Fountain i Marilyn Johnson, que van ser detingudes per la policia de Phoenix el 2012. La policia va trobar més de 25 milions de dòlars de cupons falsos a la casa de Ramirez i va confiscar béns per valor de més de 2 milions de dòlars, incloent-hi 22 armes de foc, 21 vehicles i un vaixell de 12 metres.

## Referències

* ↑ «Queenpins». Goita què fan, ara!. [Consulta: 31 juliol 2024].
* ↑ «The $40 Million Counterfeit Coupon Caper». Time Magazine [Consulta: 26 gener 2024].